**Ādažu novada domes**

**iepirkuma**

**„Ventilācijas sistēmu apkalpošana”**

**(ID.Nr. ĀND 2015/97)**

iepirkuma komisijas sēdes

# **PROTOKOLS Nr.05-30-2015/97-3**

|  |  |
| --- | --- |
| Ādažos | **2015. gada 30.jūnijā** |

## **Sēde sākās:**

## Komisijas priekšsēdētājs atklāj sēdi plkst. 10:00

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi: | Artis Brūvers  Rita Šteina  Everita Kāpa  Uģis Dambis  Valērijs Bulāns  Halfors Krasts |

**Komisijas izveides pamats:**

Ādažu novada domes 2013.gada 24.septembra lēmums Nr. 215. un Ādažu novada domes 2014.gada 28.jūlija ārkārtas domes sēdes lēmums Nr. 17§ 2.

**Darba kārtībā:**

Piedāvājumu vērtēšana iepirkumā „Ventilācijas sistēmu apkalpošana” (ID.Nr.: ĀND 2015/97).

**Darba gaita:**

1. A. Brūvers atgādina, ka noteiktajā termiņā piedāvājumus bija iesnieguši 4 pretendenti:

|  |  |  |
| --- | --- | --- |
| **Nr.** | **Pretendents** | **Piedāvātā cena EURO (bez PVN)** |
| 1. | A/S „LAFIPA” | 8998,30 |
| 2. | SIA „LAFIVENTS SERVISS” | 7528,00 |
| 3. | SIA „SANARTS” | 7732,00 |
| 4. | SIA „RIGA CITY SERVICE” | 8038,00 |

1. Komisija uzsāk pretendentu piedāvājumu izvērtēšanu.
2. Komisija secina, ka visu pretendentu piedāvājumi noformēti atbilstoši, ievērojot nolikuma un normatīvo aktu prasības.
3. Komisija uzsāk pretendentu kvalifikācijas dokumentu izvērtēšanu.
4. Komisija secina, ka „RIGA CITY SERVICE” piedāvājums pilnībā atbilst nolikumā noteiktajām kvalifikācijas prasībām.
5. Komisija konstatē, ka A/S „LAFIPA”, SIA „LAFIVENTS SERVISS” un SIA „SANARTS” kvalifikācijas dokumenti nedod komisijai pārliecību, ka pretendentu pieredze atbilst nolikuma 8.1.c) punkta prasībām, jo tajos iekļautā informācija attiecībā uz noslēgto līgumu darbības termiņiem ir neskaidra.
6. Nolikuma 8.1.c) punktā noteikts, ka pretendents iepriekšējo 3 (trīs) gadu laikā ir jābūt izpildījušam 3 (trīs) līdzvērtīgu līgumu izpildi, kur:

* katra līguma līgumcena (ne vairāk kā 12 mēnešu kopsummā) ir vismaz pretendenta piedāvātās kopējās līgumcenas attiecīgajā iepirkumā apjomā;
* līguma priekšmets ir ventilācijas sistēmu uzturēšana;
* par katra līguma realizāciju ir pievienota pozitīva pasūtītāja atsauksme.

1. Savukārt nolikuma 9.1. c) punktā noteikts, ka pretendentam jāiesniedz informācija par pretendenta pēdējo 3 (trīs) gadu laikā realizētajiem līgumiem. Informācija sagatavojama saskaņā ar Nolikumam pievienoto formu (skatīt B2 formu), pievienojot pasūtītāju atsauksmes.
2. Komisija lemj, ka A/S „LAFIPA”, SIA „LAFIVENTS SERVISS” un SIA „SANARTS” ir nepieciešams uzdot papildus jautājumus par to kvalifikācijas dokumentos iekļauto informāciju par iepriekš realizētajiem līgumiem.
3. Komisija apspriež, ka jautājumu uzdošanā pretendentiem jādarbojas principam – skaidrot informāciju tikai par tiem izpildītajiem objektiem, kurus pretendents ir norādījis savā piedāvājumā, nepieļaujot informācijas vai dokumentu sniegšanu par jauniem objektiem, kas nav bijuši norādīti piedāvājumā.
4. Komisija lemj pieprasīt iesniegt papildus informāciju A/S „LAFIPA”, SIA „LAFIVENTS SERVISS” un SIA „SANARTS” līdz 6.jūlija plkst.16:00.

**Komisija nolemj:**

1. **Ritai Šteinai sagatavot un nosūtīt vēstules pretendentiem;**
2. **Turpināt piedāvājumu vērtēšanu kādā no turpmākajām komisijas sēdēm, kad būs saņemtas atbildes no visiem pretendentiem.**

**Sēdi slēdz:**

Komisijas priekšsēdētājs sēdi slēdz plkst. 12:00.

**Pielikumā:**

Vēstules A/S „LAFIPA”, SIA „LAFIVENTS SERVISS” un SIA „SANARTS”.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts